রয়্যাল রাম্বল (১৯৯২)
রয়্যাল রাম্বল একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রয়্যাল রাম্বল কালানুক্রমিকের অধীনে প্রচারিত পঞ্চম অনুষ্ঠান ছিল। এই অনুষ্ঠানটি ১৯৯২ সালের ১৯শে জানুয়ারি তারিখে মার্কিন যুক্তরাষ্ট্রের নিউ ইয়র্কের অলবানির নিকারবোকার এরিনায় অনুষ্ঠিত হয়েছে। এটি নিকারবোকার এরিনায় অনুষ্ঠিত ডাব্লিউডাব্লিউই-এর সর্বপ্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রিক ফ্লেয়ার রয়্যাল রাম্বল ম্যাচে সর্বশেষ সিড জাস্টিসকে নিষ্কাশন করার মাধ্যমে ম্যাচটি জয়লাভ করেছে। অন্যান্য শীর্ষস্থানীয় ম্যাচে, দ্য ন্যাচারাল ডিসাস্টার্স ডাব্লিউডাব্লিউএফ ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে দ্য লিজিয়ন অব ডুমকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে রডি পাইপার জ্যাক রজকে সাবমিশনের মাধ্যমে পরাজিত করেছে।